stanford-oval/wikipedia huggingface dataset:
อาร์มี แฮมเมอร์

| อาร์มี แฮมเมอร์ |
| --- | --- |
แฮมเมอร์ในปี ค.ศ. 2017
เกิด: อาร์มานด์ ดักลาส แฮมเมอร์  (1986-08-28) 28 สิงหาคม ค.ศ. 1986 (38 ปี) แซนตามอนิกา รัฐแคลิฟอร์เนีย สหรัฐ
อาชีพ: นักแสดง
ปีปฏิบัติงาน: 2005–ปัจจุบัน
คู่สมรส: เอลิซาเบธ แชมเบอร์ส (สมรส 2010; 2023)
บุตร: 2
บิดามารดา: ไมเคิล อาร์มันด์ แฮมเมอร์ (บิดา)
ญาติ: อาร์มานด์ แฮมเมอร์ (ปู่ทวด) บารอนเนส โอลกา ฟอน รูต (ย่าทวด) วิกเตอร์ แฮมเมอร์ (พี่ชายปู่ทวด)
อาร์มันด์ ดักลาส แฮมเมอร์ (อังกฤษ: Armand Douglas Hammer; เกิด 28 สิงหาคม พ.ศ. 2529) เป็นนักแสดงชาวอเมริกัน เขาเริ่มต้นอาชีพการแสดงด้วยการเป็นแขกรับเชิญในละครโทรทัศน์หลายเรื่อง บทบาทนำครั้งแรกของเขาคือ บิลลี แกรห์ม ในภาพยนตร์ปี ค.ศ. 2008 เรื่อง Billy: The Early Years และเขาได้รับการยอมรับอย่างกว้างขวางมากขึ้นจากการแสดงสองบทบาทที่รับบทเป็นฝาแฝดชื่อ คาเมรอน และ ไทเลอร์ วิงเคิลวอสส์ ในภาพยนตร์ดราม่าชีวประวัติของเดวิด ฟินเชอร์ ในเรื่อง เดอะโซเชียลเน็ตเวิร์ก (2010) ซึ่งเขาได้รับรางวัลสมาคมนักวิจารณ์ภาพยนตร์โตรอนโต สาขานักแสดงสมทบชายยอดเยี่ยม
ในปี ค.ศ. 2021 มีผู้หญิงหลายคนออกมากล่าวอ้างว่าถูกแฮมเมอร์ล่วงละเมิด แฮมเมอร์ปฏิเสธข้อกล่าวหา โดยเรียกพวกเขาว่าเป็น “การโจมตีออนไลน์” ข้อกล่าวหาดังกล่าวทำให้อาชีพการแสดงของแฮมเมอร์ต้องหยุดชะงัก เขาถูกปลดจากโครงการในอนาคตหลายโครงการ และถูกฉีกสัญญาโดยเอเจนซี่ที่ดูแลด้านภาพลักษณ์และการประชาสัมพันธ์ของเขา ตั้งแต่เดือนเมษายนถึงพฤษภาคม ค.ศ. 2023 มีการสอบสวนโดยสำนักงานอัยการเขตลอสแอนเจลิส และ กรมตำรวจลอสแอนเจลิส เกี่ยวกับแฮมเมอร์ เจ้าหน้าที่ปฏิเสธที่จะดำเนินคดีอาญาต่อแฮมเมอร์ โดยอ้างถึงหลักฐานไม่เพียงพอ
แหล่งข้อมูลอื่น

อาร์มี แฮมเมอร์ ที่อินเทอร์เน็ตมูวีเดตาเบส
อาร์มี แฮมเมอร์ ที่ออลมูวี
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย  เกาหลี  เนเธอร์แลนด์  โปแลนด์ 
วิชาการ:  CiNii 
อื่น ๆ:  IdRef
อาร์เคดไฟร์ (อีพี)

บทความนี้เกี่ยวกับอีพี สำหรับวงดนตรี ดูที่ อาร์เคดไฟร์
| อาร์เคดไฟร์> อีพีโดยอาร์เคดไฟร์ |
| --- | --- |
วางตลาด: พ.ศ. 2546
บันทึกเสียง: เดือนสิงหาคม พ.ศ. 2545
แนวเพลง: อินดี้ร็อก
ความยาว: 32:47
ค่ายเพลง: Merge Records
โปรดิวเซอร์: อาร์เคดไฟร์
:  
อาร์เคดไฟร์ (อังกฤษ: Arcade Fire) เป็นผลงานชุดแรกของอาร์เคดไฟร์ วงดนตรีอินดี้ร็อกจากแคนาดา โดยออกจำหน่ายในรูปแบบอีพี บันทึกเสียงเมื่อ เดือนสิงหาคม พ.ศ. 2545 และออกจำหน่ายในปี พ.ศ. 2546[ต้องการอ้างอิง] และเมื่อวงมีชื่อเสียงมากขึ้นได้นำกลับมาออกจำหน่ายอีกครั้งเมื่อวันที่ 13 มิถุนายน พ.ศ. 2548 อีพีนี้ยังเป็นที่รู้จักในอีกชื่อว่า อัสคิดส์โนว์ (Us Kids Know) ซึ่งมาจากบางส่วนของเนื้อเพลง "โนคาร์โก" (No Cars Go) อันเป็นเพลงที่อยู่ในอีพีชุดนี้
รายชื่อเพลง

"Old Flame" – 3:55
"I'm Sleeping in a Submarine" – 2:46
"No Cars Go" – 6:00
"The Woodlands National Anthem" – 3:56
"My Heart Is an Apple" – 4:25
"Headlights Look like Diamonds" – 4:22
"Vampire/Forest Fire" – 7:13
อาร์ซีเอ (สถานบันเทิง)

| --- | --- |
อาซีเอ พลาซ่า
th
เจ้าของ: การรถไฟแห่งประเทศไทย
ภายใต้การดูแลของ: บจ.นารายณ์ร่วมพิพัฒน์ (สัญญาเช่า 30 ปี)
พื้นที่: 62 ไร่ (25,000 ตารางวา)
ที่ตั้ง: เขตห้วยขวาง กรุงเทพมหานคร ประเทศไทย
ขนส่งมวลชน:  พระราม 9, เพชรบุรี    สถานี รฟม. (กำลังก่อสร้าง)
พิกัด: 13°45′0″N 100°34′37″E﻿ / ﻿13.75000°N 100.57694°E﻿ / 13.75000; 100.57694
สุดด้านจาก: ถนนพระราม 9
สุดด้านไป: ถนนเพชรบุรี
อื่น ๆ
เป็นที่รู้จักจาก: ย่านการบันเทิง
สถานะ: สิ้นสุดสัญญาเช่าชั่วคราวปี 2567
อาร์ซีเอ หรือชื่อเต็มว่า รอยัล ซิตี้ อเวนิว (อังกฤษ: RCA, Royal City Avenue) เป็นแหล่งย่านสถานบันเทิง อยู่ในเขตห้วยขวาง และอาร์ซีเอเป็นถนนสายเชื่อมระหว่างถนนพระราม 9 กับถนนเพชรบุรี มีชื่อเสียงทางด้านเป็นแหล่งสถานบันเทิงมากมาย ไม่ว่าจะเป็น บาร์ ไนท์คลับ และ งานแสดงดนตรีต่าง ๆ โดยมากนักท่องเที่ยวจะเป็นวัยรุ่น ส่วนใหญ่เป็นนักศึกษามหาวิทยาลัย
โครงการรอยัล ซิตี้ อเวนิว เนื้อที่ 62 ไร่ (25,000 ตารางวา) มีบริษัท นารายณ์ร่วมพิพัฒน์ จำกัด ของกลุ่มธนาคารกรุงเทพเป็นผู้บริหาร โดยเช่าที่ดิน 30 ปี จากการรถไฟแห่งประเทศไทย โดยสัญญาเช่าสิ้นสุดเมื่อเดือนตุลาคม 2565 ที่ผ่านมา การรถไฟแห่งประเทศไทยได้ต่อสัญญาเช่าให้เป็นการชั่วคราวแบบปีต่อปี ระหว่างรอให้บริษัท เอสอาร์ที แอสเสท จำกัด ศึกษารูปแบบพัฒนาโครงการและเปิดประมูลใหม่ สัญญาเช่าชั่วคราวจะสิ้นสุดในปี 2567
ลักษณะถนน

ถนนรอยัลซิตี้อเวนิว หรือ ถนนอาร์ซีเอ มีสะพานข้ามคลองอยู่ 3 จุด และมีจุดเริ่มต้นที่บริเวณถนนพระราม 9 ที่แยกผังเมือง บริเวณขาเข้าแยกผังเมืองออกไปทางถนนพระราม 9 มีสะพานข้ามคลองสาธารณะอยู่ 1 จุด เมื่อเข้ามาในพื้นที่แล้ว ถนนจะไปทางทิศตะวันออกเฉียงใต้แล้วข้ามคลองสามเสน จากนั้นไปตัดกับถนนจตุรทิศที่แยกอาร์ซีเอ ที่แยกอาร์ซีเอรถยนต์ที่มาจากแยกผังเมืองจะไม่สามารถตรงไปได้ ต้องไปกลับรถหน้าโรงพยาบาลปิยเวทเพื่อไปเข้าถนนอาร์ซีเอต่อ จากนั้นผ่านรูท 66 แล้วผ่านอาคารสำนักงานใหญ่ของบริษัท กรุงเทพประกันชีวิต จำกัด (มหาชน) และ บริษัท ปูนซีเมนต์เอเซีย จำกัด (มหาชน) เมื่อเลยสำนักงานใหญ่ทั้ง 2 บริษัทแล้ว จะมีสะพานข้ามคลองสาธารณะอยู่อีก 1 จุดซึ่งอยู่ตรงหน้าร้านอาหารเสฉวนและอยู่ตรงข้ามออฟฟิศเมทสาขาอาร์ซีเอ เมื่อข้ามสะพานมาแล้ว จะมีทางแยกไปสิ้นสุดสุดบนถนนเพชรบุรี ส่วนเส้นทางหลักนั้นจะไปสิ้นสุดที่ซอย เพชรบุรี 47 (ซอยศูนย์วิจัย)
สถานที่

ในสถานบันเทิงต่าง ๆ มีโรงภาพยนตร์ยูเอ็มจี อาร์ซีเอ รวมถึงโรงภาพยนตร์เฮาส์ที่ฉายภาพยนตร์ศิลปะ เช่นเดียวกับสนามแข่งรถโกคาร์ท ลานโบว์ลิ่ง ร้านอาหาร และท็อปส์ ซูเปอร์มาร์เก็ต อาร์ซีเอยังเป็นที่รู้จักจากไนต์คลับและดิสโก้เทคที่ตั้งอยู่ที่นั่น และมีอาคารสำนักงานใหญ่ของ บริษัท กรุงเทพประกันชีวิต จำกัด (มหาชน) และ บริษัท ปูนซีเมนต์เอเซีย จำกัด (มหาชน) ซึ่งเป็นผู้ผลิตและจัดจำหน่ายปูนดอกบัว
สถานบันเทิงที่มีชื่อเสียง

รูท 66
ฟลิกซ์
สลิม
ฮ็อบบ์
เอสเซ่
ดิ โอเวอร์โทน มิวสิก เคฟว์
โนสเปซ
808
อินช์
แจ๊สอิท
บาโรคคลับ
เลิฟโบ๊ทคลับ
ดู๊ด ไนท์คลับ
ทีดีซีคลับ
อาร์ตูโร กัตติ

| อาร์ตูโร กัตติ |
| --- | --- |
เกิด: อาร์ตูโร กัตติ 15 เมษายน ค.ศ. 1972
อาร์ตูโร กัตติ (อังกฤษ: Arturo Gatti) อดีตนักมวยสากลอาชีพชาวแคนาดาเชื้อสายอิตาเลียน เจ้าของฉายา "ธันเดอร์" (สายฟ้า)
ประวัติ

เกิดเมื่อวันที่ 15 เมษายน ค.ศ. 1972 ที่เมืองคาสสิโน ในแคว้นลัตซีโย ประเทศอิตาลี ชกมวยครั้งแรกในแบบสมัครเล่นเมื่อปี ค.ศ. 1991 ขณะที่มีอายุได้ 19 ปี จากนั้นได้ติดทีมชาติแคนาดาในการแข่งขันกีฬาโอลิมปิกที่เมืองบาร์เซโลนา ประเทศสเปน เมื่อปี ค.ศ. 1992
จากนั้นกัตติได้ขึ้นชกมวยสากลแบบอาชีพทันทีหลังจบการแข่งขันครั้งนั้น  ด้วยการเอาชนะน็อกคู่แข่งขันเมื่อยกที่ 3 ในปี ค.ศ. 1995 ได้ตำแหน่งแชมป์โลกครั้งแรกของสหพันธ์มวยนานาชาติ (IBF)ในรุ่นจูเนียร์ไลท์เวท ด้วยการเอาชนะคะแนน เทรซี แฮร์ริส แพตเตอร์สัน นักมวยชาวอเมริกัน ผู้เป็นบุตรบุญธรรมของ ฟลอยด์ แพตเตอร์สัน อดีตแชมป์โลกรุ่นเฮฟวี่เวทชื่อดัง
จากนั้นในปี ค.ศ. 1998 ได้เลื่อนรุ่นขึ้นมาชกในรุ่นไลท์เวท และในปี ค.ศ. 2001 ได้เลื่อนขึ้นมาชกถึงในรุ่นเวลเตอร์เวท โดยพบกับ ออสการ์ เดอ ลา โฮยา นักมวยระดับซูเปอร์สตาร์ แต่เป็นฝ่ายแพ้น็อกไปในยกที่ 5
จากนั้นในปี ค.ศ. 2004 กัตติได้ลดลงไปชกในรุ่นซูเปอร์ไลท์เวทแทน และสามารถคว้าแชมป์โลกของสภามวยโลก (WBC) มาได้ เมื่อเอาชนะคะแนน 12 ยก จันลูกา บรันโก นักมวยชาวอิตาเลียนไปได้ แต่ป้องกันตำแหน่งเอาไว้ได้แค่ 2 ครั้งเท่านั้น ก็เป็นฝ่ายแพ้อาร์ทีดีไปในยกที่ 6 ต่อ ฟลอยด์ เมย์เวทเธอร์ จูเนียร์ ไปในปี ค.ศ. 2005
ต่อมาในปี ค.ศ. 2006 ได้เลื่อนขึ้นไปชกในรุ่นเวลเตอร์เวทอีกครั้ง และสามารถคว้าแชมป์โลกของสถาบันสมาคมมวยนานาชาติ (IBA) ซึ่งเป็นสถาบันขนาดเล็กมาได้ ด้วยการเอาชนะน็อกในยกที่ 11 ต่อ โทมัส เดมการ์ด นักมวยชาวเดนมาร์ก  จากนั้นก็ได้ชกรวมแชมป์โลกในรุ่นนี้กับแชมป์โลกของสภามวยโลก (WBC) กับ การ์โลส บัลโดมิอาร์ นักมวยชาวอาร์เจนตินา แต่เป็นฝ่ายแพ้ทีเคโอไปในยกที่ 9 ในปีเดียวกัน และจากนั้นกัตติก็ขึ้นชกอีกหนึ่งครั้งและเป็นฝ่ายแพ้ทีเคโอไปอีกในยกที่ 7
ในปี ค.ศ. 2008 จึงประกาศแขวนนวมอย่างเป็นทางการ
อาร์ตูโร กัตติ  เป็นนักมวยที่ชกในแบบไฟเตอร์ คือ เดินหน้าชกแบบไม่มีถอยหลัง นับเป็นนักมวยที่ลงทุนสูงในการชกแต่ละครั้ง โดยเอาตัวเข้าแลกหมัดยอมเจ็บตัว ผลการชกจึงมักออกมาเป็นฝ่ายแพ้หรือไม่ก็ชนะน็อกกันเด็ดขาดไปเลย แม้จะเป็นนักมวยรูปร่างเล็ก แต่เป็นนักมวยที่มีพลังหมัดหนัก รวดเร็ว และทรหดอดทน
ในระหว่างที่ชกมวยอยู่นั้น กัตตินับได้ว่าเป็นนักมวยที่มีชื่อเสียงคนหนึ่ง เคยปะทะกับนักมวยชื่อดังร่วมรุ่นและสมัยเดียวกันจำนวนมาก ทั้ง ออสการ์ เดอ ลา โฮยา, ฟลอยด์ เมย์เวทเธอร์ จูเนียร์, แองเจิล มันเฟรดี, เจสซี เจมส์ เลฮา, มิคกี วอร์ด, เทอร์รอน มิลเลทท์, อีวาน โรบินสัน เป็นต้น
ชีวิตส่วนตัว มีภรรยาชื่อ อแมนดา โรดริเกซ ทั้งคู่มีบุตรชายด้วยกันทั้งหมด 1 คน ซึ่งครอบครัวของกัตติยังได้สนิทสนมกับ อาเซลีนู เฟรย์ตัส อดีตยอดนักมวยชื่อดังชาวบราซิลอีกด้วย
อาร์ตูโร กัตติ เสียชีวิตเมื่อวันที่ 11 กรกฎาคม ค.ศ. 2009 ที่ประเทศบราซิล ในโรงแรมที่พักอย่างมีปริศนา โดยใช้สายกระเป๋าหนังของอแมนดา ภรรยา รัดคอตัวเอง ขณะที่ อแมนดาเป็นผู้ไปพบศพ ซึ่งในตอนแรกรูปการณ์ว่าเป็นการฆ่าตัวตาย แต่ต่อมาเจ้าหน้าที่ตำรวจพบหลักฐานใหม่ และเชื่อว่าอแมนดาอาจมีส่วนรู้เห็นหรือเป็นผู้ลงมือฆาตกรรมผู้เป็นสามีเสียเอง โดยเหตุจูงใจน่าจะมาจากการที่เธอจะได้รับมรดกและค่าเลี้ยงดูตามธรรมเนียมจำนวนหนึ่งตามกฎหมาย
เกียรติประวัติ

แชมป์ USBA รุ่นจูเนียร์ไลท์เวท
ชิง , 28 มิถุนายน​ 1994 ชนะทีเคโอ​ พีท แทเลียเฟอร์โร ( สหรัฐอเมริกา)​ ยก 1 ที่ มีโดแลนด์เอ็กซ์โพสิชันเซนเตอร์ ซีคอว์ซัส รัฐนิวเจอร์ซีย์ สหรัฐ
ป้องกันครั้งที่ 1 , 16 สิงหาคม​ 1994 ชนะทีเคโอ​ ริชาร์ด ซาลาซาร์ ( สหรัฐอเมริกา)​ ยก 10 ที่ เดอะบลูฮอไรซอน ฟิลาเดลเฟีย รัฐเพนซิลเวเนีย สหรัฐ
ป้องกันครั้งที่ 2 , 22 พฤศจิกายน​ 1994 ชนะคะแนน โฆเซ ซานาบริอา ( เวเนซุเอลา)​ ที่ มีโดแลนด์เอ็กซ์โพสิชันเซนเตอร์ ซีคอว์ซัส รัฐนิวเจอร์ซีย์ สหรัฐ
แชมป์โลก IBF รุ่นจูเนียร์ไลท์เวท
ชิง , 15 ธันวาคม​ 1995 ชนะคะแนน​ เทรซี แฮร์ริส แพทเทอร์สัน ( สหรัฐอเมริกา)​ ที่ เมดิสันสแควร์การ์เดน​ นครนิวยอร์ก รัฐนิวยอร์ก​ สหรัฐ
ป้องกันครั้งที่ 1 , 23 มีนาคม​ 1996 ชนะน็อก​ วิลสัน โรดริเกซ ( สาธารณรัฐโดมินิกัน) ยก 6​ ที่ เมดิสันสแควร์การ์เดน นครนิวยอร์ก​ รัฐนิวยอร์ก สหรัฐ
ป้องกันครั้งที่ 2 , 22 กุมภาพันธ์​ 1997 ชนะคะแนน เทรซี แฮร์ริส แพทเทอร์สัน ( สหรัฐอเมริกา)​ ที่ บอร์ดวอล์กฮอล แอตแลนติกซิตี รัฐนิวเจอร์ซีย์ สหรัฐ
ป้องกันครั้งที่ 3 , 4 ตุลาคม​ 1997 ชนะทีเคโอ​ กาบริเอล รูเอลัส ( เม็กซิโก)​ ยก 5 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
แชมป์โลก WBC รุ่นซูเปอร์ไลท์เวท
ชิง , 24 มกราคม 2004 ชนะคะแนน จันลูกา บรังโก ( อิตาลี)​ ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
ป้องกันครั้งที่ 1 , 24 กรกฎาคม​ 2004 ชนะน็อก ลีอูนาร์ด โดโรฟเต   ( โรมาเนีย)​ ยก 2 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
ป้องกันครั้งที่ 2 , 29 มกราคม​ 2005 ชนะน็อก เจสซี เจมส์ ไลเจ   ( สหรัฐอเมริกา) ยก 5​ ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
เสียแชมป์ , 25 มิถุนายน​ 2005 แพ้อาร์ทีดี ฟลอยด์ เมย์เวทเธอร์ จูเนียร์  ( สหรัฐอเมริกา)​ ยก 6 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
แชมป์โลก IBA รุ่นเวลเตอร์เวท
ชิง , 28 มกราคม​ 2006 ชนะทีเคโอ​ โทมัส แดนการ์ด ( เดนมาร์ก)​ ยก 11 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
เสียแชมป์ , 22 กรกฎาคม​ 2006 แพ้ทีเคโอ การ์โลส บัลโดมิอาร์ ( อาร์เจนตินา) ยก 9​ ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBC และเดอะริง รุ่นเวลเตอร์เวท , 22 กรกฎาคม​ 2006 แพ้ทีเคโอ การ์โลส บัลโดมิอาร์ ( อาร์เจนตินา)​ ยก 9 ที่ บอร์ดวอล์กฮอล แอตแลนติก​ซิตี รัฐนิวเจอร์ซีย์ สหรัฐ
อาร์มัน เดอ ลาครูซ

| อาร์มัน เดอ ลาครูซ |
| --- | --- |
เกิด: 22 พฤษภาคม พ.ศ. 2527
อาร์มัน เดอ ลาครูซ (อังกฤษ: Arman dela Cruz) นักมวยสากลชาวฟิลิปปินส์ เกิดเมื่อ 22 พฤษภาคม พ.ศ. 2527 ที่ เมือง Guindulman จังหวัดโบโฮล ประเทศฟิลิปปินส์ สถิติการชก 35 ครั้ง ชนะ  21 (น็อค 8) เสมอ 3 แพ้ 11
ประวัติ

เดอลาครูซขึ้นชกมวยสากลครั้งแรกเมื่อ 8 พฤษภาคม พ.ศ. 2544 แพ้คะแนน แจ๊กกี้ คอลลามาร์ หลังจากนั้น ก็ขึ้นชกชนะเป็นส่วนใหญ่ จนได้ชิงแชมป์โลกเยาวชนรุ่น มินิมัมเวท WBC ที่ว่างเมื่อ 24 ตุลาคม พ.ศ. 2545 แพ้คะแนน โอเล่ห์ดง ศิษย์เสมอชัย ต่อมา ได้ขึ้นชิงแชมป์โลกเยาวชนรุ่นไลท์ฟลายเวท WBC เมื่อ 14 มีนาคม พ.ศ. 2546 ซึ่งคราวนี้เดอลาครูซเป็นฝ่ายชนะน็อค สาลิกาเล็ก อ.เอกรินทร์ ยก 2 ได้แชมป์มาครอง แต่พอป้องกันแชมป์ครั้งแรก ก็เป็นฝ่ายแพ้คะแนน สาลิกาเล็ก เสียแชมป์ไปเมื่อ 5 มิถุนายน พ.ศ. 2546 จากนั้น เดอลาครูซได้ขึ้นชกในรายการ 2003 PPBL FLYWEIGHT TOURNAMENT เมื่อ 16 กรกฎาคม พ.ศ. 2546 ปรากฏว่าเสมอกับจูน อีบาเล ตกรอบ ต่อมา เดอลาครูซขึ้นชิงแชมป์เงารุ่นมินิมัมเวท WBC เมื่อ 26 กันยายน พ.ศ. 2546 ปรากฏว่าเป็นฝ่ายชนะคะแนนเออร์เนสโต รูบิลลาร์ ได้แชมป์ไปครอง จากนั้น เดอลาครูซไปชกนอกรอบชนะที่ญี่ปุ่นสองครั้ง และชกชนะน็อค เดชศักดิ์ ศิษย์สายทอง ยก 1 ที่ฟิลิปปินส์ ก่อนจะขึ้นชิงแชมป์ฟิลิปปินส์รุ่นมินิม้มเวทเมื่อ 21 เมษายน พ.ศ. 2549 แพ้น็อค ฟลอเรนเต คอนเดส ยก 5 ได้ไปชิงแชมป์โลกรุ่นมินิมัมเวท IBO ที่แอฟริกาใต้ในปีเดียวกันนั้นก็เป็นฝ่ายแพ้น็อค ไม่ได้แชมป์
เดอลาครูซได้ครองแชมป์ฟิลิปปินส์รุ่นมินิมัมเวทเมื่อ 16 กุมภาพันธ์ พ.ศ. 2550 ชนะคะแนน ฟาบิโอ มาร์ฟา ได้แชมป์มาครอง แต่พอป้องกันแชมป์ครั้งแรกก็เสียแชมป์ แพ้คะแนน เดนเวอร์ คูเอโญ เมื่อ 7 กรกฎาคม พ.ศ. 2550 ต่อมา ได้ชิงแชมป์โลกเยาวชนรุ่นมินิมัมเวท WBC เมื่อ 24 ตุลาคม พ.ศ. 2550แพ้น็อค วันเฮง มีนะโยธิน ยก 5 และเมื่อขึ้นชิงแชมป์ฟิลิปปินส์คืนจากคูเอโญเมื่อ 9 กุมภาพันธ์ พ.ศ. 2551 ก็ทำได้เพียงเสมอกันโดยเทคนิคเพราะหัวชนกันแตกโดยอุบัติเหตุ เดอลาครูซได้ครองแชมป์อีกครั้งเมื่อ 26 ธันวาคม พ.ศ. 2551 เมื่อชิงแชมป์ IBF แพนแปซิฟิกรุ่นไลท์ฟลายเวทที่ว่าง ชนะน็อค สำราญศักดิ์ สิงห์มนัสศักดิ์ ยก 1 แต่พอป้องกันแชมป์ครั้งแรกก็เป็นฝ่ายแพ้น็อค ซอนนี บอยจาโร ยก 6 เสียแชมป์ไปเมื่อ 31 พฤษภาคม พ.ศ. 2553 จากนั้นก็ไม่ได้ชกมวยอีกเล
เกียรติประวัติ

แชมป์โลกเยาวชนรุ่นไลท์ฟลายเวท WBC
ชิง 14 มีนาคม 2546 ชนะน็อค สาริกาเล็ก อ.เอกรินทร์ ยก 2 ที่ ร้อยเอ็ด
เสียแชมป์ 5 มิถุนายน 2546 แพ้คะแนน สาริกาเล็ก อ.เอกรินทร์ ที่สงขลา
แชมป์เงารุ่นมินิมัมเวท WBC
ชิง 26 กันยายน 2546 ชนะคะแนน เออร์เนสโต้ รูบิลลาร์ ที่ ฟิลิปปินส์
แชมป์ฟิลิปปินส์รุ่นมินิมัมเวท
แชมป์ IBF แพนแปซิฟิกรุ่นไลท์ฟลายเวท
ชิง 26 ธันวาคม 2551 ชนะน็อค สำราญศักดิ์ สิงห์มนัสศักดิ์ ยก 1 ที่ สิงห์บุรี
เสียแชมป์ 31 พฤษภาคม 2553 แพ้น็อค ซอนนี บอย จาโร ยก 6
เคยชิงแชมป์ต่อไปนี้แต่ไม่สำเร็จ
ชิงแชมป์โลกเยาวชนรุ่นมินิมัมเวท WBC เมื่อ 24 ตุลาคม 2545 แพ้คะแนน โอเล่ห์ดง ศักดิ์เสมอชัย ที่ กทม.
ชิงแชมป์โลกเยาวชนรุ่นมินิมัมเวท WBC เมื่อ 24 ตุลาคม 2550 แพ้น็อค วันเฮง มีนะโยธิน ยก 5 ที่ สมุทรปราการ
อาร์เธอร์ อีแวนส์

รูปปั้นบรอนซ์ของเซอร์อาเธอร์ อีแวนส์ที่วังนอสซัส
เซอร์อาเธอร์ จอห์น อีแวนส์ (อังกฤษ: Sir Arthur John Evans; 8 กรกฎาคม พ.ศ. 2394 - 11 กรกฎาคม พ.ศ. 2484) เป็นนักโบราณคดีผู้มีชื่อเสียงของอังกฤษผู้ขุดค้นวังนอสซัสบนเกาะครีต ประเทศกรีก อีแวนส์เกิดที่เมืองแนชมิลลส์ ประเทศอังกฤษ เข้าศึกษาขั้นต้นที่โรงเรียนแฮโรว์ และเข้าศึกษาระดับมหาวิทยาลัยที่วิทยาลัยบราเซโนส มหาวิทยาลัยออกซฟอร์ด และมหาวิทยาลัยกอตติงเก็น ประเทศเยอรมนี
ก่อนที่อีแวนส์จะเริ่มงานที่เกาะครีต นักโบราณคดีชื่อ มิโนส คาโลไคไนโนส ได้เปิดหลุมขุดค้นข้องเก็บของที่วังนอสซัสแล้วสองห้องเมื่อ พ.ศ. 2347 แต่รัฐบาลตุรกีได้ยับยั้งการขุดค้นนี้ไว้ก่อนงานขุดค้นจะแล้วเสร็จ อีแวนส์ได้ถอดรหัสที่จารึกบนตราที่ทำด้วยหินบนเกาะครีตในปีเดียวกันและเมื่อครีตได้ประกาศเอกราชเมื่อ พ.ศ. 2443 อีแวนส์ได้ซื้อบริเวณซากวังนอสซัสและเริ่มงานขุดค้น เซอร์อาเธอร์ อีแวนส์ได้ค้นพบ แผ่นดินเผาจากการขุดค้นมากถึง 3,000 แผ่นและเริ่มงานคัดลอกและถอดรหัส และจากการคัดลอกและถ่ายทอดนี้เป็นที่ชัดเจนว่าข้อความบนแผ่นดินเผาเป็นบทเขียนที่มากกว่าหนึ่งบท จากหลักฐานของเซรามิกและและวิชาการลำดับชั้นหิน (stratigraphy) อีแวนส์สรุปว่าอารยธรรมบนเกาะครีตมีมาก่อนอารยธรรมที่เป็นที่รับรู้เมื่อเร็วนี้โดยนักโบราณคดี-นักผจญภัยชื่อไฮน์ริช ชรีมานน์เป็นผู้เปิดเผย คืออารยธรรมไมซีนี (Mycenae) และไทรีนส์ (Tiryns)
ซากโบราณที่วังนอสซัสแผ่กว้างเป็นเนื้อที่มากถึง 12.5 ไร่ และมีลักษณะความวกวนที่ทำให้อีแวนศนึกถึงเขาวงกตที่มีกล่าวไว้ในเรื่องปรัมปราของกรีกที่สร้างโดยกษัตริย์ไมโนสเพื่อซ่อนพระโอรสประหลาด (monstrous child - คนศีรษะวัว) ดังนั้น อีแวนส์จึงตั้งชื่ออารยธรรมที่เคยมีอยู่ที่พระราชวังยิ่งใหญ่นี้ว่า "อารธรรมมิโนน (Minoan Civilization) เมื่อถึง พ.ศ. 2446 งานขุดค้นวังนอสซัสแล้วเสร็จลงเกือบทั้งหมด เผยให้เห็นความก้าวหน้าของเมืองที่เต็มไปด้วยงานศิลปะและตัวอย่างงานเขียนจำนวนมาก ภาพที่เขียนบนผนังมีภาพวัวเป็นจำนวนมากทำให้อีแวนส์สรุปว่าชาวมิโนนบูชาวัวอย่างแน่นอน
อีแวนส์ได้รับบรรดาศักดิ์เมื่อ พ.ศ. 2454 จากผลงานด้านโบราณคดีและได้มีการจัดสร้างอนุสาวรีย์ของเขาทั้งที่นอสซัสและที่พิพิธภัณฑ์แอชโมลีน ในปี พ.ศ. 2456 เซอร์อีแวนส์ได้ใช้เงินส่วนตัวจำนวน 100 ปอนด์เพื่อเพิ่มทุนการศึกษาที่ร่วมกันตั้งโดยมหาวิทยาลัยลอนดอนและสมาคมโบราณคดีให้เพิ่มเป็นสองเท่าเพื่อเป็นอนุสรณ์แก่ออกัสตัส โวลลาสตัน แฟรงค์ ผู้ได้ทุนในปีนั้นได้แก่มอร์ติเมอร์ วีลเลอร์
เซอร์อาเธอร์ อีแวนส์สมควรที่จะได้รับการจดจำจากความดื้อดึงในการยึดครีตเป็นศูนย์กลางที่นำไปสู่การโต้เถียงที่ไม่มีความเป็นมิตรระหว่างอีแวนส์กับนักโบราณคดีบนแผ่นดินใหญ่ คือคาร์ล เบลเจน และอลัน วาซ
สมมุติว่า..? ปี 3

ฤดูกาลของรายการโทรทัศน์
| สมมุติว่า> .? ปี 3 |
| --- | --- |
ฤดูกาลที่ 3
นำแสดง: เจฟฟรีย์ ไรต์
การออกอากาศ
เครือข่าย: ดิสนีย์+
ลำดับฤดูกาล
← ก่อนหน้า สมมุติว่า..? ปี 2
สมมุติว่า..? ปี 3 (อังกฤษ: What If...? season 3) เป็นฤดูกาลที่ 3 และสุดท้ายของซีรีส์แอนิเมชันแนวรวมเรื่องสั้นจากอเมริกาเรื่อง สมมุติว่า..? ซึ่งดัดแปลงจากซีรีส์การ์ตูนของมาร์เวลคอมิกส์ที่มีชื่อเดียวกัน จะสำรวจไทม์ไลน์ทางเลือกในมัลติเวิร์ส เพื่อแสดงให้เห็นว่าจะเกิดอะไรขึ้นหากเหตุการณ์สำคัญจากภาพยนตร์ของจักรวาลภาพยนตร์มาร์เวล (MCU) เปลี่ยนแปลงไป ซีรีส์นี้ผลิตโดยมาร์เวลสตูดิโอส์แอนิเมชัน โดยมีแมทธิว ชอนซีย์ เป็นหัวหน้าทีมเขียนบท และไบรอัน แอนดรูวส์ เป็นผู้กำกับ
เจฟฟรีย์ ไรต์ พากย์เสียงเป็น เดอะวอชเชอร์ ผู้บรรยายซีรีส์ พร้อมด้วยนักแสดงจากภาพยนตร์ในจักรวาลภาพยนตร์มาร์เวลหลายคนที่กลับมาพากย์เสียงตัวละครของพวกเขา การพัฒนาเริ่มขึ้นในเดือนกรกฎาคม ค.ศ. 2022 โดยชอนซีย์เข้ามาแทนที่หัวหน้าทีมเขียนบทคนก่อนหน้า เอ. ซี. แบรดลีย์ ในเดือนธันวาคม ค.ศ. 2023 แอนดรูวส์ซึ่งกำกับจากฤดูกาลก่อน ๆ ก็กลับมารับหน้าที่กำกับในฤดูกาลนี้
ฤดูกาลที่ 3 มีกำหนดออกอากาศทางบริการสตรีมมิ่งทางดิสนีย์+ ในวันที่ 22 ธันวาคม ค.ศ. 2024 โดยจะออกอากาศตอนใหม่ทุกวันจนครบ 8 ตอนในวันที่ 29 ธันวาคม ค.ศ. 2024 และซีรีส์นี้จะเป็นส่วนหนึ่งของเฟสห้าของจักรวาลภาพยนตร์มาร์เวล
การออกอากาศ

ฤดูกาลที่สามของ สมมุติว่า..? มีกำหนดฉายทางดิสนีย์+ ในวันที่ 22 ธันวาคม 2024 โดยจะออกอากาศทั้งหมด 8 ตอน ปล่อยตอนใหม่ทุกวันจนถึงวันที่ 29 ธันวาคม 2024
ในเดือนมกราคม 2024 ผู้กำกับ ไบรอัน แอนดรูวส์ ระบุว่าแม้การปล่อยซีรีส์ในช่วงปลายปี 2024 เป็นไปได้ แต่เส้นตายยังคง "ค่อนข้างแน่น" และกล่าวว่ามาร์เวลสตูดิโอส์และดิสนีย์มีการปรับเปลี่ยนกำหนดการออกอากาศอยู่เสมอ ต่อมาในเดือนพฤษภาคม แบรด วินเดอร์บอม เปิดเผยว่างานสร้างซีรีส์เกือบเสร็จสมบูรณ์แล้ว และอาจเป็นโปรเจกต์แอนิเมชันถัดไปของสตูดิโอที่จะออกฉาย
ในเดือนตุลาคม 2024 ได้รับการยืนยันอย่างเป็นทางการว่าฤดูกาลที่สามจะฉายในเดือนธันวาคม 2024 และจะเป็นส่วนหนึ่งของเฟสห้าของจักรวาลภาพยนตร์มาร์เวล
แหล่งข้อมูลอื่น

สมมุติว่า..? ปี 3 at IMDb
อาร์เจนติโนซอรัส

| อาร์เจนติโนซอรัส ช่วงเวลาที่มีชีวิตอยู่: ครีเตเชียสตอนปลาย, 96> 2–92.19Ma  PreꞒ Ꞓ O S D C P T J K Pg N  ↓   |
| --- | --- |

Skeletal reconstruction at the Naturmuseum Senckenberg

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Sauropodomorpha
อันดับฐาน:: Sauropoda
ไม่ได้จัดลำดับ:: Titanosauria
สกุล:: Argentinosaurus Bonaparte & Coria, 1993

ชนิดต้นแบบ
†Argentinosaurus huinculensis Bonaparte & Coria, 1993
อาร์เจนติโนซอรัส (อังกฤษ: Argentinosaurus) เป็นไดโนเสาร์ซอโรพอด กลุ่มไททันโนซอร์ที่ใหญ่ที่สุด ยาวถึง 35 เมตร
เป็นไดโนเสาร์ที่ใหญ่รองลงมาจาก พาตาโกไททันที่ยาวถึง 37-40 เมตร อาร์เจนติโนซอรัส หนักถึง 75-80 ตัน ถูกค้นพบโดย กัลลิเมอร์ เฮเลเดีย ที่ประเทศ อาร์เจนตินา ชื่อมีความหมายว่ากิ้งก่าแห่งอาร์เจนตินา เป็นเหยื่อที่ใหญ่ที่สุดของกิก้าโนโตซอรัส ค้นพบฟอสซิลที่ประเทศอาร์เจนตินา อาศัยอยู่ในยุคครีเทเชียสตอนต้นเมื่อประมาณ 97-94 ล้านปีก่อน
ลักษณะ

เกรโกรี่ พอล ได้ประมาณขนาดของ อาร์เจนติโนซอรัส ไว้ที่ 30-39 เมตร และมีน้ำหนักระหว่าง 80-200 ตัน ต่อมาในปี 2006 คาร์เพนเตอร์ ได้ประมาณขนาดของ อาร์เจนติโนซอรัส โดยใช้ ซาลตาซอรัส เป็นที่อ้างอิงที่ประมาณ 41 เมตร (98ฟุต) และน้ำหนักประมาณ 80 ตัน
อาร์เจนติโนซอรัส เมื่อแรกเกิดมีขนาดตัวพอ ๆ กับลูกสุนัขเท่านั้น แต่ทว่าจะเพิ่มน้ำหนักตัวเองได้อย่างมากมหาศาลถึงวันละ 40 กิโลกรัม และจะมีขนาดโตเต็มที่เมื่ออายุได้ราว 40 ปีอายุที่มากที่สุดอาจมากถึง200ปี
อาร์เทอร์ ฟิลลิป

| อาร์เทอร์ ฟิลลิป |
| --- | --- |
ภาพวาดอาร์เทอร์ ฟิลลิปในปี 1786 โดยจิตรกร Francis Wheatley (แกลอรี่ National Portrait Gallery , กรุงลอนดอน)
เกิด: 11 ตุลาคม พ.ศ. 1738 กรุงลอนดอน ประเทศอังกฤษ
เสียชีวิต: 31 สิงหาคม พ.ศ. 1814 (75 ปี) บาธ ประเทศอังกฤษ
ชื่ออื่น: กัปตัน อาร์เทอร์ ฟิลลิป
อาชีพ: ทหารเรือ (พลเรือเอก)   ผู้ว่าราชการนิวเซาท์เวลส์   ผู้ก่อตั้งนิคมซึ่งต่อมาคือซิดนีย์
อาร์เทอร์ ฟิลลิป (อังกฤษ: Arthur Phillip; 11 ตุลาคม 1738 – 31 สิงหาคม 2018) เป็นทหารเรือและผู้ว่าราชการนิวเซาท์เวลส์คนแรก ชาวอังกฤษ และ ผู้ก่อตั้งนิคมซึ่งต่อมาชื่อ ซิดนีย์
หลังผ่านประสบการณ์โชกโชนในทะเล อันรวมการบังคับบัญชาเรือซึ่งนักโทษช่วยไว้ในพายุ ฟิลลิปแล่นไปกับกองเรือที่หนึ่ง ในฐานะผู้ว่าราชการที่ได้รับแต่งตั้งของทัณฑนิคมนิวเซาท์เวลส์แห่งบริติชที่ได้รับการเสนอ ในเดือนกุมภาพันธ์ 1788 เขาเลือกที่ตั้งเป็นพอร์ตแจ็กสัน (ปัจจุบัน คือ ท่าซิดนีย์)
ฟิลลิปเป็นผู้ว่าราชการมองการณ์ไกล ซึ่งไม่ช้าเห็นว่านิวเซาท์เวลส์จะต้องมีการปกครองพลเรือน และระบบสำหรับปล่อยตัวนักโทษ แต่แผนของเขาในการนำนายห้างมีทักษะมากับการเดินทางถูกปฏิเสธ และเขาเผชิญปัญหาใหญ่ทั้งแรงงาน วินัยและเสบียง นอกจากนี้ ทัศนคติเป็นมิตรต่อชาวอะบอริจินของเขาถูกทดสอบอย่างยิ่งเมื่อชนพื้นเมืองเหล่านั้นฆ่าคนดูแลสัตว์ของเขา และเขาไม่สามารถยืนยันนโยบายชัดเจนกับพวกเขาได้
การมาถึงของกองเรือที่สองและที่สามเพิ่มแรงกดดันใหม่ต่อทรัพยากรท้องถิ่นที่ขาดแคลน แต่เมื่อถึงคราวฟิลลิบแล่นเรือกลับบ้านในเดือนธันวาคม 1792 อาณานิคมกำลังเป็นรูปร่าง โดยมีการยกที่ดินสาธารณะให้อย่างเป็นทางการ และกสิกรรมและเสบียงน้ำอย่างเป็นระบบ
ฟิลลิบเกษียณในปี 1805 แต่ยังติดต่อกับเพื่อนของเขาในนิวเซาท์เวลส์และส่งเสริมผลประโยชน์ของอาณานิคม ยศทหารเรือสูงสุดของเขาคือ พลเรือเอก
วัยเด็ก

อาร์เทอร์ ฟิลลิปเกิดเมื่อวันที่ 11 ตุลาคม ค.ศ. 1738 เป็นบุตรคนสุดท้องในบรรดาทั้งหมด 2 คนของเจคอบ ฟิลลิป และอลิซาเบธ บลีช พ่อของเขา เจคอบเกิดในแฟรงค์เฟิร์ตและเป็นครูสอนภาษาอีกทั้งพ่อของเขายังเป็นทหารในกองทีพเรือของสหรัฐด้วย ส่วนแม่ของเขาอลิซาเบธ เป็นหญิงม้ายกับกะลาสีเรือ , จอห์น เฮอเบริ์ต ที่เคยทำหน้าที่บนเรือ HMS Tartar ในจาเมก้าและเสียชีวิตจากโรคภัยเมื่อวันที่ 13 กันยายน 1732 ในวันเกิดของอาร์เทอร์ ฟิลลิปพอดิบพอดี , ครอบครัวของฟิลลิปเป็นบ้านเช่าอยู่ในเมืองเชียบไซต์ ในกรุงลอนดอน
โดยในช่วงที่อาร์เทอร์ ฟิลลิปเป็นวัยรุ่นมีการบันทึกว่าในครอบครัวของเขาต่างเสียชีวิตกันหมด  พ่อของเขาเจคอบเสียชีวิตราวปี 1939 หรือ 19740 โดยประมาณนั้น , ขณะเดียวกันครอบครัวฟิลลิปอาจจะอยู่ในช่วงที่วิกฤตและยากลำบากเป็นอย่างยิ่ง
↑  Pembroke 2013, p.5
↑  Parker 2009, pp.2–3
อาร์เทอร์ เคเพลล์ บารอนเคเพลล์ที่ 1 แห่งแฮดัม

| อาร์เทอร์ เคเพลล์ บารอนเคเพลล์ที่ 1 แห่งแฮดัม |
| --- | --- |
 อาร์เทอร์ เคเพลล์ บารอนเคเพลล์ที่ 1 แห่งแฮดัม
เกิด: 20 กุมภาพันธ์ ค.ศ. 1608
อสัญกรรม: 9 มีนาคม ค.ศ. 1649
บรรดาศักดิ์: ขุนนาง, นักการเมือง และนักการทหาร
ตำแหน่ง: นายทัพฝ่ายนิยมกษัตริย์ในสงครามกลางเมืองอังกฤษ
คู่สมรส: เอลิซาเบท
ขุนนางอังกฤษ - กษัตริย์อังกฤษ - ชาวอังกฤษ
อาร์เทอร์ เคเพลล์ บารอนเคเพลล์ที่ 1 แห่งแฮดัม (อังกฤษ: Arthur Capell, 1st Baron Capell of Hadham; 20 กุมภาพันธ์ ค.ศ. 1608 - 9 มีนาคม ค.ศ. 1649) อาร์เทอร์ เคเพลล์เป็นนายทัพฝ่ายนิยมกษัตริย์ในสงครามกลางเมืองอังกฤษ
อาร์เทอร์ เคเพลล์เกิดเมื่อวันที่ 20 กุมภาพันธ์ ค.ศ. 1608 เป็นบุตรคนเดียวของเซอร์เฮนรี เคเพลล์ และทีโอโดเซีย เคเพลล์บุตรีของเซอร์เอดเวิร์ด มอนทากิวแห่งโบรห์ตันในนอร์แทมป์ตันเชอร์ เคเพลล์ได้รับเลือกให้เป็นสมาชิกของรัฐสภาสั้นและรัฐสภายาว ในปี ค.ศ. 1640 สำหรับฮาร์ตฟอร์ดเชอร์ เมื่อเริ่มแรกเคเพลล์สนับสนุนฝ่ายตรงข้ามกับรัฐบาลของพระเจ้าชาลส์ แต่ต่อมาก็หันไปเป็นฝ่ายสนับสนุนพระองค์ เคเพลล์ได้รับพระราชทานบรรดาศักดิ์เป็น "บารอนเคเพลล์แห่งแฮดัม" ในมณฑลฮาร์ตฟอร์ดเมื่อวันที่ 6 สิงหาคม ค.ศ. 1641
เมื่อสงครามเริ่มขึ้นเคเพลล์ก็ได้รับแต่งตั้งให้เป็นข้าหลวงแห่งชรอปเชอร์, เชชเชอร์ และนอร์ทเวลส์ ในการเป็นผู้นำทางการทหารในบริเวณนั้น ต่อมาเคเพลล์ก็ได้รับแต่งตั้งให้เป็นหนึ่งในองคมนตรีในเจ้าชายแห่งเวลส์ และผู้แทนพระองค์ในการเจรจาที่อักซ์บริดจ์ ในปี ค.ศ. 1645 เคเพลล์ติดตามพระราชินีเฮนเรียตตา มาเรีย ไปฝรั่งเศสในปี ค.ศ. 1646 แต่ไม่เห็นด้วยกับการเดินทางของเจ้าชายแห่งเวลส์ จึงได้ตัดสินใจลาออกไปอยู่ที่เจอร์ซีย์ แต่ต่อมาก็เข้าช่วยพระเจ้าชาลส์ในการหลบหนีจากเกาะไวต์
เคเพลล์เป็นผู้นำคนสำคัญของฝ่ายนิยมกษัตริย์ในสงครามกลางเมืองอังกฤษครั้งที่ 2 แต่ไม่ประสบความสำเร็จ เมื่อวันที่ 27 สิงหาคม เคเพลล์และจอร์จ กอริง เอิร์ลที่ 1 แห่งนอริช ก็ยอมแพ้ต่อทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน ที่โคลชิสเตอร์ โดยได้รับสัญญาว่าจะยกโทษให้ แต่ทางรัฐบาลมีปัญหากับสัญญา เคเพลล์หลบหนีจากหอคอยแห่งลอนดอนแต่ถูกจับและถูกลงโทษโดยการประหารชีวิตโดยรัฐสภา เมื่อวันที่ 8 มีนาคม ค.ศ. 1649 และถูกประหารชีวิตพร้อมกับเจมส์ แฮมิลตัน ดุ๊กที่ 1 แห่งแฮมิลตัน และเฮนรี ริช เอิร์ลที่ 1 แห่งฮอลแลนด์ ในวันรุ่งขึ้น
เคเพลล์แต่งงานกับเอลิซาเบท บุตรีและทายาทของเซอร์ชาลส์ มอร์ริสันแห่งแคสซีโอบรีพาร์กในฮาร์ตฟอร์ดเชอร์ เคเพลล์และเอลิซาเบทมีบุตรธิดาด้วยกันเก้าคนชายห้าหญิงสี่ ต่อมาอาร์เทอร์ผู้เป็นลูกชายได้รับพระราชทานบรรดาศักดิ์เป็นเอิร์ลแห่งเอสเซกซ์ในสมัยฟื้นฟูราชวงศ์
ดูเพิ่ม

สงครามกลางเมืองอังกฤษ
สงครามกลางเมืองอังกฤษครั้งที่ 2